CELEX: 62013TN0644
Language: et
Date: 2013-12-04 00:00:00
Title: Kohtuasi T-644/13: 4. detsembril 2013 esitatud hagi — Serco Belgium ja teised versus komisjon

25.1.2014   
            
            
               ET
            
            
               Euroopa Liidu Teataja
            
            
               C 24/37
            
         4. detsembril 2013 esitatud hagi — Serco Belgium ja teised versus komisjon
   (Kohtuasi T-644/13)
   2014/C 24/70
   Kohtumenetluse keel: inglise
   
      Pooled
   
   
      Hagejad: Serco Belgium (Brüssel, Belgia); SA Bull NV (Auderghem, Belgia); and Unisys Belgium (Brüssel) (esindajad: advokaadid V. Ost ja M. Vanderstraeten)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 30. oktoobri 2013. aasta otsus, mis tehti hagejatele teatavaks 31. oktoobri 2013. aasta kirjaga ja millega lükati tagasi konsortsiumi OPTIMUS pakkumus hankes DIGIT/R2/PO/2012/026 — ITIC-SM (IT-teenuse haldus Euroopa Komisjoni integreeritud ja konsolideeritud töölauakeskkonna jaoks) (ELT 2012/S 69-112095) ning millega otsustati sõlmida leping konsortsiumiga GISIS; ja
            
         
               —
            
            
               mõista menetluskulud välja kostjalt.
            
         
      Väited ja peamised argumendid
   
   Hagi põhjenduseks esitab hageja ühe väite.
   Hageja pakkumus lükati tagasi komisjoni antud väga madalate hinnete tõttu töötajaid puudutavate hindamise alakriteeriumide osas. Lühidalt öeldes leidis komisjon, et hagejate pakutud töötajate arv on liiga väike ja seega ebapiisav, et tagada teenus nõutud kvaliteediga.
   Hagejad väidavad, et nende pakkumus lükati tagasi ebaseaduslike hindamiskriteeriumide alusel. Töötajatega seotud alakriteeriumid ei ole mõeldud majanduslikult soodsaima pakkumuse väljaselgitamiseks, sest:
   
               —
            
            
               nagu komisjon selgesõnaliselt tunnistab, ei teki vastustest, mille pakkujad nende kriteeriumide osas andsid, (lepingulisi) nõudmisi. Hagejad väidavad, et pakkujate hindamine mittesiduvate väidete alusel on vastuolus EL-i õigusega;
            
         
               —
            
            
               need alakriteeriumid ei ole seotud pakkumuse kvaliteediga (pakutava teenuse tasemega), vaid pigem pakkujat iseloomustava võimega leida piisav arv töötajaid, et tagada teenustaseme kokkuleppe (SLA) järgi nõutud soorituskriteeriumide täitmine. Kõnealused alakriteeriumid on seega valikukriteeriumid;
            
         
               —
            
            
               kuna optimaalset töötajate arvu ei olnud nimetatud ja täpselt ei osutatud, kuidas komisjon äramainitud töötajate arvu hindab ning kuna komisjoni integreerimis- ja konsolideerimisprojekti mõte (nagu ilmneb selgesti hankedokumentidest) on saavutada lepingu järgi nõutud kõrge kvaliteet tõhusaimal viisil, on kõnesolevate alakriteeriumide tulemused ettenägematud;
            
         
               —
            
            
               kui komisjonil ka oli (tulenevalt ebapiisavaks peetud töötajate arvust) kahtlusi hagejate suutlikkuse osas nõutud tingimustel tegutseda, oleks tal tulnud küsida täpsustusi, enne kui ta lükkas tagasi pakkumuse, mis oli 47 miljonit eurot odavam, kui edukaks tunnistatud pakkumus.